# Bonós

### De Viquipèdia

Bonós
Nom popular | Bonós
Nom de naixement | GALLVS QVINTVS BONOSVS
Nom imperial | Desconegut
Començament del regnat | 280
Fi del regnat | 280
Predecessor | Cap
Successor | Cap

Gal Quint Bonós (Gallus Quintus Bonosus) fou un usurpador del tron imperial romà. Nascut a Hispània, el seu pare era un bretó i la seva mare era gal·la. El seu pare (mestre d'escola) va morir quan era un nen però la seva mare s'encarregà de donar-li una bona educació, i el va destinar a la literatura per la que va mostrar poca aptitud, però va ingressar a l'exèrcit i va arribar a un alt rang

La seva carrera militar fou distingida amb honors i tenia un historial excel·lent. Tenia la facultat de beure grans quantitats d'alcohol sense sentir-ne l'efecte o al menys sense perdre el control (bibit quantum hominum nemo). Aurelià es va aprofitar d'aqueta facultat i el va cridar al seu costat per acostar-se als ambaixadors, als que oferia vi i intentava obtenir algun secret que després transmetia al seu emperador.

Aurelià el va casar amb la dama Hunila, de noble sang goda, de la que també havia d'obtenir informació (no és conegut si ho va aconseguir). Mes tard va dirigir un cos d'exèrcit a la frontera de Rècia que després es va estacionar al Rin.

Mentre estava destinat al Rin, els pobles germànics aconseguiren cremar i destruir una flota que es trobava sota les seves ordres, per manca d'atenció per la seva part.

Temorós de les conseqüències d'aquest fet, va aconseguir que els soldats el proclamessin emperador l'any 280 o 281 aproximadament. No obstant això, no es pogué salvar de Probe, qui després d'una llarga i extensa lluita, aconseguí derrotar-lo. Bonós, quan ja no veia cap altra escapatòria, es penjà.

Deixà en aquest món una dona i dos fills els quals van rebre un bon tracte per part de Probe que fins i tot va donar una pensió a la vídua.

## [edita] Vegeu també

- Llista d'emperadors romans

Obtingut de "http://ca.wikipedia.org../../../b/o/n/Bon%C3%B3s.html"

Categoria: Usurpadors del tron imperial romà

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Italiano
- Nederlands
- Polski
- Српски / Srpski